《次韵山甫松石》
宋代·舒岳祥

浮荣流潦一盈科，独此坚贞岁月多。
入土同时成琥珀，为槎何月到天河。
英灵翰是随星陨，磥砢谁能把剑磨。
今月尚疑龙蜕骨，当年曾见鹤成窠。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。